|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

|  |  |
| --- | --- |
| Αρ. Πρωτ.: 2108 | Αθήνα, 11/07/2014 |

**ΔΕΛΤΙΟ ΤΥΠΟΥ**

Η Κυβέρνηση μέσω του Υπουργού κου Βρούτση σήμερα σε συνάντηση με την Τρόικα, επιχειρεί να ανατρέψει τις ελάχιστες δημοκρατικές συνδικαλιστικές ελευθερίες.

Η Εκτελεστική Επιτροπή του Ε.Κ.Α. αποφάσισε ότι θα προασπιστεί με κάθε τρόπο την λειτουργία του Συνδικαλιστικού Κινήματος.

Σε καμία περίπτωση δεν θα επιτρέψουμε την αλλαγή του 1264 ώστε να καταργηθεί το δικαίωμα της απεργίας, που είναι το μοναδικό όπλο αντίστασης των εργαζομένων.

Δεν θα επιτρέψουμε την επαναφορά του αλήστου μνήμης μέτρο του «Lock Out» ώστε οι εκβιασμοί που ήδη γίνονται στους εργαζόμενους να έχουν και νομιμοποιητικό μανδύα.

Δεν θα επιτρέψουμε την νομιμοποίηση των ομαδικών απολύσεων, που επί χρόνια ζητά ο ΣΕΒ και οι συνοδοιπόροι της Συγκυβέρνησης.

Ο φαρισαϊσμός αυτών που νομοθετούν, εκφράζοντας το 25% του ελληνικού λαού, να επικαλούνται δημοκρατικοφάνεια, απαιτώντας 50% + 1 για απόφαση στα Πρωτοβάθμια και ουσιαστικά Συνέδριο σε Δευτεροβάθμια και Τριτοβάθμια Συνδικαλιστικά Όργανα, είναι τόσο φανερός που δεν μπορεί να μείνει αναπάντητος.

Καλούμε τα Σωματεία – Μέλη του Ε.Κ.Α. να εκφράσουν με κάθε τρόπο την αντίθεση τους στις προωθούμενες αλλαγές. Ως πρώτη κίνηση αντιπαράθεσης το Ε.Κ.Α. διοργανώνει **Παράσταση Διαμαρτυρίας μαζί με τα Δ.Σ. των Σωματείων – Μελών του την Τετάρτη 16/07/2014 και ώρα 18.00 στο Υπουργείο Εργασίας**, ώστε να δηλώσουμε εγκαίρως στον κο Βρούτση ότι δεν πρόκειται να περάσουν τα σχέδια της Συγκυβέρνησης και των εντολέων της.

**Κάτω τα χέρια από τα Συνδικάτα!**

**ΟΛΟΙ στην παράσταση διαμαρτυρίας του Ε.Κ.Α.!**

**Τετάρτη 16 Ιουλίου και ώρα 18.00 στο Υπουργείο Εργασίας**

Το Δ.Σ.